
	A jogi aktus tervezetének módosításai

	
A Parlament kéthasábos módosításai

A törlést félkövér dőlt betűk jelzik a bal oldali hasáb szövegében. A szövegváltoztatást félkövér dőlt betűk jelzik mindkét hasáb szövegében. Az új szöveget félkövér dőlt betűk jelzik a jobb oldali hasáb szövegében.

A módosítások fejlécének első és második sora a vizsgált jogi aktus tervezetének érintett szakaszára utal. Ha a módosítás már létező – a jogi aktus tervezetével módosítani kívánt – jogi aktusra vonatkozik, a fejléc egy harmadik és egy negyedik sort is tartalmaz, amelyek a létező jogi aktusra és annak érintett rendelkezésére utalnak.

A Parlament módosításai egységes szerkezetbe foglalt (konszolidált) szöveg formájában

Az új szövegrészeket félkövér dőlt betűk jelzik. A törölt szövegrészeket a ▌ jel jelzi, vagy azok át vannak húzva. A szövegváltoztatást a helyettesítendő szöveg törlésével vagy áthúzásával és a helyébe lépő új szöveg félkövér dőlt szedésével jelzik.
Ettől eltérően a szolgálatok által a végleges szöveg kialakítása érdekében bevezetett, kimondottan technikai jellegű módosításokat nem kell jelölni.

AZ EURÓPAI PARLAMENT JOGALKOTÁSI ÁLLÁSFOGLALÁS-TERVEZETE
a schengeni térség, az európai integrált határigazgatás és a közös vízumpolitika uniós támogatásának a 2028–2034-es időszakra történő létrehozásáról szóló európai parlamenti és tanácsi rendeletre irányuló javaslatról
(COM(2025)0541 – C10‑0176/2025 – 2025/0541(COD))
(Rendes jogalkotási eljárás: első olvasat)
Az Európai Parlament,
–	tekintettel a Bizottság Parlamenthez és Tanácshoz intézett javaslatára (COM(2025)0541),
–	tekintettel az Európai Unió működéséről szóló szerződés 294. cikkének (2) bekezdésére, 77. cikkének (2) bekezdésére és 79. cikke (2) bekezdésének c) és d) pontjára, amelyek alapján a Bizottság javaslatát benyújtotta a Parlamenthez (C10‑0176/2025),
–	tekintettel az Európai Unió működéséről szóló szerződés 294. cikkének (3) bekezdésére,
–	tekintettel a Költségvetési Bizottság költségvetési értékelésére,
–	tekintettel az Európai Gazdasági és Szociális Bizottság 2026. február 19-i véleményére[footnoteRef:1], [1:  A Hivatalos Lapban még nem tették közzé.] 

–	tekintettel eljárási szabályzata 60. és 58. cikkére,
–	tekintettel az Állampolgári Jogi, Bel- és Igazságügyi Bizottság jelentésére (A10‑0000/2026),
1.	elfogadja első olvasatban az alábbi álláspontot;
2.	felkéri a Bizottságot, hogy utalja az ügyet újból a Parlamenthez, ha javaslatát másik szöveggel váltja fel, lényegesen módosítja vagy lényegesen módosítani kívánja;
3.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a nemzeti parlamenteknek.

<RepeatBlock-Amend><Amend>Módosítás		<NumAm>1</NumAm>
<DocAmend>Rendeletre irányuló javaslat</DocAmend>
<Article>9 preambulumbekezdés</Article>
	

	A Bizottság által javasolt szöveg
	Módosítás

	(9)	Tekintettel a változó globális környezetre és a növekvő instabilitásra, az Uniónak és tagállamainak egyesíteniük kell erőforrásaikat az Unió külső határainak hatékony védelme – többek között az irreguláris migráció, a migránscsempészés és az emberkereskedelem kezelése – érdekében, továbbá fokozniuk kell az irreguláris migrációt mesterségesen létrehozó és elősegítő, a migrációs áramlásokat eszközként, politikai célokra felhasználó, valamint a hibrid hadviselési taktikákat – például a migrációt fegyverként7 – az Európai Unió és tagállamai destabilizálása érdekében alkalmazó állami szereplőkkel szembeni reagálást. A schengeni térség egészének szolidaritása érdekében és az Unió külső határainak védelméért viselt közös felelősség szellemében a tagállamok nemzeti és regionális partnerségi tervének megfelelően kezelnie kell az azonosított kihívásokat, mindenekelőtt az európai integrált határigazgatási stratégia, az európai vízumpolitikai stratégia és – a külső határok és a biztonság igazgatása céljából telepített nagy méretű információtechnológiai rendszerekre, valamint e rendszerek interoperabilitására támaszkodó – új schengeni informatikai architektúra keretében. Emellett a határellenőrzési küldetés támogatása érdekében fontolóra kell venni technológiák és digitális megoldások bevezetését.
	(9)	Tekintettel a változó globális környezetre és a növekvő instabilitásra, az Uniónak és tagállamainak egyesíteniük kell erőforrásaikat, és biztosítaniuk kell, hogy megfelelő fizikai, technikai, emberi és adminisztratív kapacitások álljanak rendelkezésükre az Unió külső határainak hatékony védelme – többek között az illegális migráció, a migránscsempészés és az emberkereskedelem kezelése – érdekében, továbbá fokozniuk kell az illegális migrációt mesterségesen létrehozó és elősegítő, a migrációs áramlásokat eszközként, politikai célokra felhasználó, valamint a hibrid hadviselési taktikákat – például a migrációt fegyverként7 – az Európai Unió és tagállamai destabilizálása érdekében alkalmazó állami szereplőkkel szembeni reagálást. A schengeni térség egészének szolidaritása érdekében és az Unió külső határainak védelméért viselt közös felelősség szellemében a tagállamok nemzeti és regionális partnerségi tervének megfelelően kezelnie kell az azonosított kihívásokat, mindenekelőtt az európai integrált határigazgatási stratégia, az európai vízumpolitikai stratégia és – a külső határok és a biztonság igazgatása céljából telepített nagy méretű információtechnológiai rendszerekre, valamint e rendszerek interoperabilitására támaszkodó – új schengeni informatikai architektúra keretében. Emellett a határellenőrzési küldetés támogatása érdekében fontolóra kell venni technológiák és digitális megoldások bevezetését.

	__________________
	__________________

	7 A Bizottság közleménye az Európai Parlamentnek és a Tanácsnak a migráció fegyverként való felhasználásából eredő hibrid fenyegetésekkel szembeni fellépésről és az EU külső határai biztonságának megerősítéséről (COM(2024) 570 final, 2024.12.11.).
	7 A Bizottság közleménye az Európai Parlamentnek és a Tanácsnak a migráció fegyverként való felhasználásából eredő hibrid fenyegetésekkel szembeni fellépésről és az EU külső határai biztonságának megerősítéséről (COM(2024)0570, 2024.12.11.).


Or. <Original>{EN}en</Original>
</Amend>
<Amend>Módosítás		<NumAm>2</NumAm>
<DocAmend>Rendeletre irányuló javaslat</DocAmend>
<Article>10 preambulumbekezdés</Article>
	

	A Bizottság által javasolt szöveg
	Módosítás

	(10)	Az uniós támogatásnak hozzá kell járulnia az Unió belső és külső szakpolitikái közötti összhang, koherencia, szinergiák és egymást kiegészítő jelleg biztosításához. Nagyobb koherenciára van szükség a migrációs, a menekültügyi, a visszaküldési és a külső politikák között, és fontos biztosítani, hogy az e rendelet szerinti uniós külső támogatás és uniós támogatás hozzájáruljon a migráció összehangolt, holisztikus és strukturált megközelítéséhez, maximalizálva a szinergiákat és növelve a multiplikátorhatást. Az e rendelet szerinti uniós támogatás kellően indokolt esetekben kiterjedhet az uniós küldöttségek vonatkozó erőforrásainak támogatására is, és azt koordinálni lehet a tagállamok és a Bizottság között a programozási és a végrehajtási szakaszban.
	(10)	Az uniós támogatásnak hozzá kell járulnia az Unió belső és külső szakpolitikái közötti összhang, koherencia, szinergiák és egymást kiegészítő jelleg biztosításához. Fontos, hogy az uniós finanszírozás hatásának maximalizálása és az átfedések elkerülése érdekében a Bizottság biztosítsa a koordinációt más releváns uniós alapokkal, például a Menekültügyi, Migrációs és Integrációs Alappal és a Belső Biztonsági Alappal. Nagyobb koherenciára van szükség a migrációs, a menekültügyi, a visszaküldési és a külső politikák között, és fontos biztosítani, hogy az e rendelet szerinti uniós külső támogatás és uniós támogatás hozzájáruljon a migráció összehangolt, holisztikus és strukturált megközelítéséhez, maximalizálva a szinergiákat és növelve a multiplikátorhatást a harmadik országokkal és az érintett érdekelt felekkel folytatott érdemi és eredményorientált együttműködés érdekében. Az e rendelet szerinti uniós támogatás kiterjedhet harmadik országokban végrehajtott intézkedésekre, többek között az uniós küldöttségek vonatkozó erőforrásainak támogatására, és azt koordinálni lehet a tagállamok és a Bizottság között a programozási és a végrehajtási szakaszban.


Or. <Original>{EN}en</Original>
</Amend>
<Amend>Módosítás		<NumAm>3</NumAm>
<DocAmend>Rendeletre irányuló javaslat</DocAmend>
<Article>12 preambulumbekezdés</Article>
	

	A Bizottság által javasolt szöveg
	Módosítás

	(12)	Mivel a határigazgatás és a vízumpolitika területén folyamatosan változnak a kihívások, szükséges az uniós támogatás allokációját hozzáigazítani a külső határok igazgatására és a vízumpolitikára vonatkozó prioritások változásaihoz – ideértve a határon jelentkező megnövekedett nyomás eredményeként bekövetkező változásokat is –, továbbá a finanszírozást a legmagasabb uniós hozzáadott értéket képviselő prioritások felé kell irányítani. A sürgető igényekre, valamint a szakpolitikában és az uniós prioritásokban bekövetkező változásokra való reagálás, továbbá a finanszírozás magas szintű uniós hozzáadott értékkel rendelkező intézkedések felé történő terelése céljából az uniós támogatás egy részét közvetlen, megosztott és közvetett irányítás keretében kell végrehajtani az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap létrehozásáról szóló (EU) [...] rendelet alapján létrehozott Uniós Támogatási Eszközön keresztül. Az Uniós Támogatási Eszköz rugalmasságot biztosít az uniós támogatás irányítása terén, és megosztott irányítás esetén azt a tagállamok nemzeti és regionális partnerségi terveinek keretében kell végrehajtani.
	(12)	Mivel a határigazgatás és a vízumpolitika területén folyamatosan változnak a kihívások, szükséges az uniós támogatás allokációját hozzáigazítani a külső határok igazgatására és a vízumpolitikára vonatkozó prioritások változásaihoz – ideértve a határon jelentkező megnövekedett nyomás eredményeként bekövetkező változásokat is –, továbbá a finanszírozást a legmagasabb uniós hozzáadott értéket képviselő prioritások felé kell irányítani. A sürgető igényekre, valamint a szakpolitikában és az uniós prioritásokban bekövetkező változásokra való reagálás, továbbá a finanszírozás magas szintű uniós hozzáadott értékkel rendelkező intézkedések felé történő terelése céljából az uniós támogatás egy részét közvetlen, megosztott és közvetett irányítás keretében kell végrehajtani az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap létrehozásáról szóló (EU) [...] rendelet alapján létrehozott Uniós Támogatási Eszközön keresztül. Az ilyen rangsorolás céljából a sürgető szükségleteket és a legfontosabb kihívásokat uniós szintű monitoringmechanizmusok és eszközök – többek között schengeni értékelések, a Frontex sebezhetőségi értékelése, valamint az illetékes uniós szervek, hivatalok és ügynökségek megbízatásuk keretében végzett releváns elemzései – alapján kell azonosítani. Az Uniós Támogatási Eszköz rugalmasságot biztosít az uniós támogatás irányítása terén, és megosztott irányítás esetén azt a tagállamok nemzeti és regionális partnerségi terveinek keretében kell végrehajtani. Ennek a rugalmasságnak biztosítania kell, hogy a támogatás azonnal az azonnali operatív kapacitást erősítő intézkedésekre irányulhasson, különösen a legveszélyeztetettebb külső határszakaszokon, valamint olyan beruházásokra, amelyek mérhető és tartós hatást gyakorolnak a biztonságra, az eljárási hatékonyságra és a schengeni térség rezilienciájára.


Or. <Original>{EN}en</Original>
</Amend>
<Amend>Módosítás		<NumAm>4</NumAm>
<DocAmend>Rendeletre irányuló javaslat</DocAmend>
<Article>13 preambulumbekezdés</Article>
	

	A Bizottság által javasolt szöveg
	Módosítás

	(13)	A Bizottságnak és a tagállamoknak gondoskodniuk kell arról, hogy az intézkedések végrehajtása vagy a migrációkezeléssel, a határellenőrzéssel és -igazgatással és a belső biztonsággal kapcsolatos kihívások kezelése során figyelembe vegyék az érintett uniós szervek, hivatalok és ügynökségek tudását és tapasztalatait. Adott esetben a Bizottság számára továbbá lehetővé kell tenni, hogy bevonja az érintett uniós szerveket, hivatalokat és ügynökségeket az arra irányuló tevékenységekbe, hogy az uniós támogatással elősegített intézkedések megfeleljenek a vonatkozó uniós vívmányoknak és az elfogadott uniós prioritásoknak.
	(13)	A Bizottságnak és a tagállamoknak gondoskodniuk kell arról, hogy az intézkedések végrehajtása vagy a migrációkezeléssel, a határellenőrzéssel és -igazgatással és a belső biztonsággal kapcsolatos kihívások kezelése során figyelembe vegyék az érintett uniós szervek, hivatalok és ügynökségek tudását és tapasztalatait, többek között operatív és elemzési kapacitásaik teljes körű kihasználása, valamint az említett szervekkel, hivatalokkal és ügynökségekkel való hatékony koordináció és információcsere biztosítása révén. Adott esetben a Bizottság számára továbbá lehetővé kell tenni, hogy bevonja az érintett uniós szerveket, hivatalokat és ügynökségeket az arra irányuló tevékenységekbe, hogy az uniós támogatással elősegített intézkedések megfeleljenek a vonatkozó uniós vívmányoknak és az elfogadott uniós prioritásoknak.


Or. <Original>{EN}en</Original>
</Amend>
<Amend>Módosítás		<NumAm>5</NumAm>
<DocAmend>Rendeletre irányuló javaslat</DocAmend>
<Article>16 preambulumbekezdés</Article>
	

	A Bizottság által javasolt szöveg
	Módosítás

	(16)	Az uniós támogatásnak hozzá kell járulnia a vízumfeldolgozás korszerűsítéséhez és hatékonyságának javításához a biztonsági és irreguláris migrációs kockázatok felderítése és értékelése tekintetében, biztosítva a Vízumkódex hatékony végrehajtását. Így különösen az uniós támogatásnak hozzá kell járulnia a vízumkérelmek feldolgozásának digitalizációjához azzal a célkitűzéssel, hogy gyors, biztonságos és ügyfélbarát vízumeljárásokat biztosítson mind a vízumkérelmezők, mind a konzulátusok javára. Az uniós támogatásnak a vízumkérelmezők számára nyújtott szolgáltatások javítását is szolgálnia kell, többek között a konzuli szolgáltatások világszintű lefedettségének kiterjesztése révén.
	(16)	Az uniós támogatásnak hozzá kell járulnia a vízumfeldolgozás korszerűsítéséhez és hatékonyságának javításához a biztonsági és illegális migrációs kockázatok felderítése és értékelése tekintetében, biztosítva a Vízumkódex hatékony végrehajtását. Így különösen az uniós támogatásnak hozzá kell járulnia a vízumkérelmek feldolgozásának digitalizációjához azzal a célkitűzéssel, hogy gyors, biztonságos és ügyfélbarát vízumeljárásokat biztosítson mind a vízumkérelmezők, mind a konzulátusok javára. Az uniós támogatásnak a vízumkérelmezők számára nyújtott szolgáltatások javítását is szolgálnia kell, többek között a konzuli szolgáltatások világszintű lefedettségének kiterjesztése révén.


Or. <Original>{EN}en</Original>
</Amend>
<Amend>Módosítás		<NumAm>6</NumAm>
<DocAmend>Rendeletre irányuló javaslat</DocAmend>
<Article>17 preambulumbekezdés</Article>
	

	A Bizottság által javasolt szöveg
	Módosítás

	(17)	Az irányítási megközelítés folytonosságának biztosítása érdekében a tagállamok az uniós támogatás végrehajtása során építhetnek a partnerség elvére.
	(17)	Az irányítási megközelítés folytonosságának biztosítása érdekében a tagállamok az uniós támogatás végrehajtása során építhetnek a partnerség elvére, többek között azáltal, hogy biztosítják a regionális és helyi önkormányzatok megfelelő bevonását a tagállamok nemzeti és regionális partnerségi terveinek előkészítésébe és végrehajtásába, a konkrét intézményi kereteknek megfelelően.


Or. <Original>{EN}en</Original>
</Amend>
<Amend>Módosítás		<NumAm>7</NumAm>
<DocAmend>Rendeletre irányuló javaslat</DocAmend>
<Article>17 a preambulumbekezdés (új)</Article>
	

	A Bizottság által javasolt szöveg
	Módosítás

	
	(17a)	Az uniós támogatásnak hozzá kell járulnia a visszaküldési politika hatékonyságának növeléséhez, mivel az a jól működő migrációkezelési rendszer alapvető eleme. Különösen támogatnia kell a tagállamokat a gyors, hatékony és fenntartható visszaküldések biztosításában, többek között a harmadik országokkal a visszafogadás és a visszailleszkedés terén folytatott megerősített együttműködés révén.


Or. <Original>{EN}en</Original>
</Amend>
<Amend>Módosítás		<NumAm>8</NumAm>
<DocAmend>Rendeletre irányuló javaslat</DocAmend>
<Article>24 a preambulumbekezdés (új)</Article>
	

	A Bizottság által javasolt szöveg
	Módosítás

	
	(24a)	E rendelet rendelkezéseinek és irányítási rendszerének elő kell segíteniük a költségvetési hatóság megfelelő döntéshozatalát és a megfelelő parlamenti felügyeletet. Különösen a schengeni térségnek, az európai integrált határigazgatásnak és a közös vízumpolitika belső architektúrájának nyújtott uniós támogatásra vonatkozó előírásoknak megfelelően tükröződniük kell a költségvetési nómenklatúrában a megfelelő költségvetési sorok bevezetése révén.


Or. <Original>{EN}en</Original>
</Amend>
<Amend>Módosítás		<NumAm>9</NumAm>
<DocAmend>Rendeletre irányuló javaslat</DocAmend>
<Article>24 b preambulumbekezdés (új)</Article>
	

	A Bizottság által javasolt szöveg
	Módosítás

	
	(24b)	Az Európai Unió működéséről szóló szerződés 310. cikkének (4) bekezdésével összhangban sor került e rendelet uniós költségvetésre gyakorolt hatásainak értékelésére1a. Elegendő pénzügyi forrást és emberi erőforrást kell elkülöníteni e határozat végrehajtására, figyelembe véve ugyanakkor a finanszírozás más uniós programokra vagy szakpolitikákra gyakorolt hatását és biztosítva, hogy az összeegyeztethető legyen a többéves pénzügyi kerettel, valamint az (EU, Euratom) 2024/2509 európai parlamenti és tanácsi rendeletben1b meghatározott költségvetési elvekkel.

	
	__________________

	
	1a Az Európai Parlament Költségvetési Bizottsága által készített 2026. április 17-i költségvetési értékelés a schengeni térség, az európai integrált határigazgatás és a közös vízumpolitika uniós támogatásának a 2028–2034-es időszakra történő létrehozásáról szóló európai parlamenti és tanácsi rendeletre irányuló javaslatról (COM(2025)0540).

	
	1b Az Európai Parlament és a Tanács (EU, Euratom) 2024/2509 rendelete (2024. szeptember 23.) az Unió általános költségvetésére alkalmazandó pénzügyi szabályokról (HL L, 2024/2509, 2024.9.26., ELI: http://data.europa.eu/eli/reg/2024/2509/oj).


Or. <Original>{EN}en</Original>
</Amend>
<Amend>Módosítás		<NumAm>10</NumAm>
<DocAmend>Rendeletre irányuló javaslat</DocAmend>
<Article>1 cikk – 2 a bekezdés (új)</Article>
	

	A Bizottság által javasolt szöveg
	Módosítás

	
	Ez az uniós támogatás mentesül az (EU) xxxx/xxx rendelet (teljesítménymérési rendelet) 5., 6. és 7. cikkében említett horizontális elvek alkalmazása alól.


Or. <Original>{EN}en</Original>
</Amend>
<Amend>Módosítás		<NumAm>11</NumAm>
<DocAmend>Rendeletre irányuló javaslat</DocAmend>
<Article>1 cikk – 2 b bekezdés (új)</Article>
	

	A Bizottság által javasolt szöveg
	Módosítás

	
	Az ezen uniós támogatásból finanszírozott kiadásokat ki kell zárni az (EU) xxxx/xxx rendelet (teljesítménymérési rendelet) 4. cikkében meghatározott éghajlat-politikai és környezetvédelmi kiadási célérték kiszámításának alapjából.


Or. <Original>{EN}en</Original>
</Amend>
<Amend>Módosítás		<NumAm>12</NumAm>
<DocAmend>Rendeletre irányuló javaslat</DocAmend>
<Article>3 cikk – 1 bekezdés – 1 albekezdés – b pont</Article>
	

	A Bizottság által javasolt szöveg
	Módosítás

	b)	az Európai Határ- és Parti Őrség által a külső határokon végrehajtott, az Európai Határ- és Partvédelmi Ügynökség és a határigazgatásért felelős nemzeti hatóságok megosztott felelősségébe tartozó, hatékony európai integrált határigazgatás támogatása – egyebek mellett innovatív módszerek és új technológiák révén – a jogszerű határátlépések megkönnyítése, az illegális bevándorlás és a határokon átnyúló bűnözés, valamint az irreguláris migráció eszközként, illetve fegyverként való felhasználásának megelőzése és felderítése, továbbá a tényleges visszaküldésekhez való hozzájárulás érdekében;
	b)	az Európai Határ- és Parti Őrség által a külső határokon végrehajtott, az Európai Határ- és Partvédelmi Ügynökség és a határigazgatásért felelős nemzeti hatóságok megosztott felelősségébe tartozó, hatékony európai integrált határigazgatás támogatása – egyebek mellett innovatív módszerek és új technológiák révén – a jogszerű határátlépések megkönnyítése, az illegális bevándorlás és a határokon átnyúló bűnözés, valamint az illegális migráció és más hibrid fenyegetések eszközként, illetve fegyverként való felhasználásának megelőzése és felderítése, továbbá a tényleges visszaküldésekhez való hozzájárulás érdekében;


Or. <Original>{EN}en</Original>
</Amend>
<Amend>Módosítás		<NumAm>13</NumAm>
<DocAmend>Rendeletre irányuló javaslat</DocAmend>
<Article>3 cikk – 3 bekezdés</Article>
	

	A Bizottság által javasolt szöveg
	Módosítás

	(3)	A tagállamok biztosítják, hogy nemzeti és regionális partnerségi terveik prioritásai intézkedéseket tartalmazzanak az e rendelet szerinti uniós támogatás minden egyes célkitűzésének megvalósítására, valamint hogy a célkitűzések közötti forráselosztás arányos legyen az azonosított kihívásokkal és a szükségletekkel.
	(3)	A tagállamok biztosítják, hogy nemzeti és regionális partnerségi terveik prioritásai intézkedéseket tartalmazzanak az e rendelet szerinti uniós támogatás minden egyes célkitűzésének megvalósítására, valamint hogy a célkitűzések közötti forráselosztás arányos legyen az azonosított kihívásokkal és a szükségletekkel, beleértve a külső határszakaszok kitettségi szintjét, az illetékes hatóságokra nehezedő működési terhet, a biztonsági kockázatokat és a fenntartható kapacitás hosszú ideig való biztosításának szükségességét.


Or. <Original>{EN}en</Original>
</Amend>
<Amend>Módosítás		<NumAm>14</NumAm>
<DocAmend>Rendeletre irányuló javaslat</DocAmend>
<Article>3 a cikk (új)</Article>
	

	A Bizottság által javasolt szöveg
	Módosítás

	
	3a. cikk

	
	A schengeni térség, a külső határok európai integrált határigazgatása és a közös vízumpolitika uniós támogatásának konkrét célkitűzései

	
	(1)	A 3. cikk (1) bekezdésének a) pontjában említett célkitűzés keretei között az uniós támogatásnak hozzá kell járulnia a schengeni térség megfelelő működéséhez és a határokon átnyúló együttműködéshez, többek között a következők támogatása révén:

	
	a)	a schengeni értékelésekből és monitoringmechanizmusmechanizmusokból származó ajánlások, valamint a schengeni vívmányok alkalmazását érintő hiányosságok kezelésére irányuló intézkedések végrehajtása;

	
	b)	a schengeni vívmányok egységes, hatékony és időben történő alkalmazását támogató intézkedések az e rendelet hatálya alá tartozó területeken;

	
	c)	a schengeni kormányzás megerősítéséhez szükséges előkészítő, monitoring-, igazgatási és technikai tevékenységek, beleértve az értékelési és monitoringmechanizmusokat támogató tevékenységeket is;

	
	d)	az információgyűjtést, -cserét és -felhasználást, a kockázatelemzést és a helyzetismeretet támogató intézkedések, amennyiben ez a schengeni térség megfelelő működéséhez szükséges;

	
	e)	a schengeni térség működése szempontjából releváns uniós prioritások végrehajtását, monitorozását és értékelését támogató intézkedések.

	
	(2)	A 3. cikk (1) bekezdésének b) pontjában említett célkitűzés keretei között az uniós támogatásnak hozzá kell járulnia az európai integrált határigazgatáshoz, többek között a következők támogatása révén:

	
	a)	a hatékony és biztonságos határigazgatáshoz szükséges műszaki szállítóeszközök, megfigyelési rendszerek, kommunikációs rendszerek, valamint információs és kommunikációs technológiák beszerzése, karbantartása és korszerűsítése;

	
	b)	az infrastruktúra és a létesítmények fejlesztése, építése, átalakítása, karbantartása és korszerűsítése, valamint berendezések beszerzése, karbantartása és korszerűsítése a határátkelőhelyeken és a külső határok mentén, beleértve az uniós joggal összhangban végzett határforgalom-ellenőrzéshez, határőrizeti műveletekhez és kapcsolódó eljárásokhoz szükséges rögzített, mobil és telepíthető eszközöket is;

	
	c)	a határigazgatást támogató nagyméretű IT-rendszerek létrehozása, működtetése, karbantartása, korszerűsítése és interoperabilitása, beleértve az adatminőséget, a kiberbiztonságot, a rendszerkészültséget és az érintettek jogainak gyakorlását támogató intézkedéseket;

	
	d)	képzés, kapacitásépítés, a bevált gyakorlatok cseréje, valamint a határőrökre és a határigazgatási feladatokat ellátó egyéb hatóságokra vonatkozó közös normák kidolgozása;

	
	e)	a tagállamok közötti, valamint az érintett uniós szervekkel, hivatalokkal és ügynökségekkel – többek között az Európai Határ- és Partvédelmi Ügynökséggel, az eu-LISA-val és más illetékes uniós szervekkel, hivatalokkal és ügynökségekkel – folytatott együttműködés és koordináció megerősítésére irányuló intézkedések;

	
	f)	az Európai Határ- és Parti Őrséget támogató intézkedések, beleértve a képességfejlesztést, a közös kapacitásépítést, a közös közbeszerzést, a közös szabványok létrehozását, az Európai Határ- és Partvédelmi Ügynökség műszakieszköz-állományában található eszközök nyilvántartásba vételét vagy rendelkezésre bocsátását, valamint a sebezhetőségi értékelésekből eredő ajánlások kezelésére irányuló intézkedéseket;

	
	g)	az EUROSUR és a határőrizethez, a helyzetismerethez, a kockázatelemzéshez és az információcseréhez hozzájáruló egyéb eszközök fejlesztését, működtetését és használatát támogató intézkedések;

	
	h)	a külső határokon az előszűrést és a határon folytatott eljárásokat támogató intézkedések, beleértve az operatív és technikai tevékenységeket, a felszereléseket, a létesítményeket, a képzést, a koordinációt és az uniós jogban előírt független monitoringmechanizmusok tevékenységeit;

	
	i)	az európai integrált határigazgatást támogató innovatív módszerek és új technológiák kifejlesztése és alkalmazása.

	
	(3)	A 3. cikk (1) bekezdésének c) pontjában említett célkitűzés keretei között az uniós támogatásnak hozzá kell járulnia a közös vízumpolitikához, többek között a következők támogatása révén:

	
	a)	a vízumfeldolgozás digitalizációja és a konzuli szolgáltatások korszerűsítése a vízumkérelmezők számára biztonságos, hatékony és hozzáférhető eljárások biztosítása érdekében;

	
	b)	a vízumkérelmek feldolgozásához és a konzuli együttműködéshez szükséges infrastruktúra, létesítmények, biztonsági intézkedések, üzemeltetési berendezések és IKT-rendszerek fejlesztése, korszerűsítése, karbantartása és üzemeltetése;

	
	c)	konzuli együttműködés, konzuli lefedettség, okmánybiztonság és a tagállamok közötti együttműködés a vízumfeldolgozás terén;

	
	d)	a közös vízumpolitikához hozzájáruló konzuli és egyéb személyzet kirendelése, képzése és kapacitásépítése;

	
	e)	a tagállamok támogatása a vízumoknak az uniós vívmányokkal összhangban történő kiadásában, beleértve adott esetben a korlátozott területi érvényességű vízumokat is;

	
	f)	a közös vízumpolitika területére vonatkozó schengeni értékelésekből eredő ajánlásokat végrehajtó intézkedések;

	
	g)	a közös vízumpolitikát támogató nagyméretű IT-rendszerek létrehozása, üzemeltetése, karbantartása, korszerűsítése és interoperabilitása, beleértve a Vízuminformációs Rendszert és a kapcsolódó kommunikációs infrastruktúrát;

	
	h)	a vízumokkal kapcsolatos IKT-rendszerek adatminőségét javító és az érintettek jogainak gyakorlását javító intézkedések;

	
	i)	tanulmányok, kísérleti projektek, a bevált gyakorlatok cseréje, monitoring, értékelés, statisztikai eszközök és innovatív módszerek vagy technológiák, amelyek hozzájárulnak a közös vízumpolitika végrehajtásához és korszerűsítéséhez.

	
	(4)	Az uniós támogatás működési támogatást is fedezhet, beleértve a támogatható személyzeti költségeket, a kommunikációs tevékenységeket, a technikai segítségnyújtást és a 3. cikkben meghatározott célkitűzések végrehajtásához szükséges egyéb előkészítő, igazgatási, monitoring-, ellenőrzési és értékelési tevékenységeket, beleértve a műveleti készenlét fenntartásához szükséges költségeket is.

	
	(5)	A fellépések és intézkedések e cikkben említett kategóriái nem kimerítő jellegűek, és nem érintik az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap létrehozásáról szóló (EU) [...] rendeletben és az (EU) xxxx/xxx rendeletben (teljesítménymérési rendelet) meghatározott támogathatósági szabályokat, végrehajtási módokat, eredményességmérési keretet és programozási intézkedéseket.


Or. <Original>{EN}en</Original>
</Amend>
<Amend>Módosítás		<NumAm>15</NumAm>
<DocAmend>Rendeletre irányuló javaslat</DocAmend>
<Article>3 b cikk (új)</Article>
	

	A Bizottság által javasolt szöveg
	Módosítás

	
	3b. cikk

	
	Harmadik országokban vagy azokkal kapcsolatban végzett tevékenységekhez nyújtott uniós támogatás

	
	Uniós támogatás nyújtható harmadik országokban vagy azokkal kapcsolatban végrehajtott intézkedésekhez, feltéve, hogy ezek az intézkedések hozzájárulnak az e rendelet 3. cikkében meghatározott célkitűzésekhez, kiegészítve az (EU) [Globális Európa Alap] rendelet által támogatott, harmadik országokban végrehajtott intézkedéseket. Ezeknek az intézkedéseknek az Unió belső szakpolitikáinak érdekeit kell szolgálniuk, és összhangban kell lenniük az Unión belül végzett tevékenységekkel.


Or. <Original>{EN}en</Original>
</Amend>
<Amend>Módosítás		<NumAm>16</NumAm>
<DocAmend>Rendeletre irányuló javaslat</DocAmend>
<Article>4 cikk – 1 bekezdés</Article>
	

	A Bizottság által javasolt szöveg
	Módosítás

	(1)	A 3. cikkben meghatározott célkitűzéseknek a 2028 és 2034 közötti időszakban történő végrehajtására szánt indikatív pénzügyi keretösszeg folyó árakon 15 396 750 000 EUR. Az említett összeget az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap létrehozásáról szóló (EU) [...] rendeletben a nemzeti és regionális partnerségi tervekre vonatkozóan meghatározott horizontális szabályokkal összhangban kell végrehajtani.
	(1)	A 3. cikkben meghatározott célkitűzéseknek a 2028 és 2034 közötti időszakban történő végrehajtására szánt indikatív pénzügyi keretösszeg folyó és 2025-ös árakon ... [a 2028–2034-es időszakra vonatkozó többéves pénzügyi keretről szóló javaslatról szóló időközi jelentésben (2025/0571R(APP) szereplő összeg]. Az említett összeget az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap létrehozásáról szóló (EU) [...] rendeletben a nemzeti és regionális partnerségi tervekre vonatkozóan meghatározott horizontális szabályokkal összhangban kell végrehajtani.


Or. <Original>{EN}en</Original>
</Amend>
<Amend>Módosítás		<NumAm>17</NumAm>
<DocAmend>Rendeletre irányuló javaslat</DocAmend>
<Article>4 cikk – 3 a bekezdés (új)</Article>
	

	A Bizottság által javasolt szöveg
	Módosítás

	
	(3a)	A (3) bekezdésben említett költségvetési előirányzatoknak az Uniós Támogatási Eszközön keresztül történő végrehajtása során a Bizottság az Uniós Támogatási Eszköz keretében nyújtott uniós támogatás prioritásainak meghatározásakor figyelembe veszi a 3. cikkben meghatározott célkitűzéseket érintő, az uniós szintű monitoringmechanizmusok és eszközök – többek között a schengeni értékelések, a Frontex sebezhetőségi értékelése, valamint a megbízatásuk keretein belül az illetékes uniós szervek, hivatalok és ügynökségek vonatkozó elemzései – alapján azonosított sürgető szükségleteket és kiemelt kihívásokat.


Or. <Original>{EN}en</Original>
</Amend></RepeatBlock-Amend>

[bookmark: _Toc231392093]INDOKOLÁS
A Bizottság 2025. július 16-án javaslatokat terjesztett elő a belügyi terület jelenlegi alapjait (MMIA, HAVE és BBA) felváltó három programra, valamint a nemzeti, regionális és partnerségi tervekre[footnoteRef:2] vonatkozó horizontális alapra [az úgynevezett NRP-alapra] vonatkozóan. Ez, a schengeni térség, az európai integrált határigazgatás és a közös vízumpolitika uniós támogatásának a 2028–2034-es időszakra történő létrehozásáról szóló rendeletre irányuló javaslat része az említett csomagnak[footnoteRef:3]. A Bizottság javaslata 15,4 milliárd EUR költségvetést irányoz elő a 2028–2034-es időszakra.  [2:  Javaslat az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap 2028–2034 közötti időszakra történő létrehozásáról, valamint az (EU) 2023/955 és az (EU, Euratom) 2024/2509 rendelet módosításáról szóló rendeletre (2025/0240 (COD)) (a nemzeti és regionális partnerségi tervekről szóló javaslat)]  [3:  A menekültügy, a migráció és az integráció uniós támogatásának létrehozásáról szóló rendeletjavaslattal és a belső biztonság uniós támogatásának létrehozásáról szóló rendeletjavaslattal együtt] 


A Bizottság szerint a 2028–2034-es időszakra vonatkozó többéves pénzügyi keret (2028–2034-es MFF) struktúrájának és megközelítésének korszerűsített költségvetést kell biztosítania az Unió számára, amelyet a rugalmasság és az egyszerűsítés biztosítása érdekében átalakítottak, és a helyi igényekhez igazítottak. Ebből a szemszögből a rugalmasság azt jelenti, hogy „ rugalmasabb költségvetés lesz, amely a stabilitás és kiszámíthatóság biztosítása mellett strukturáltabban képes reagálni a változó igényekre és prioritásokra”[footnoteRef:4]; míg az egyszerűsítés jelentése „az uniós finanszírozáshoz való hozzáférésre vonatkozó szabályok és eljárások egyszerűsítése és harmonizálása ”, „könnyebbé válik a kedvezményezettek számára az uniós finanszírozáshoz való hozzáférés”, és „a következő pénzügyi keret struktúrája egyszerűbb lesz, és kevesebb programot fog tartalmazni, ezáltal csökkennek az adminisztratív terhek”. [4:  A jövő prioritásaihoz igazodó dinamikus uniós költségvetés – A 2028-2034 közötti időszakra vonatkozó többéves pénzügyi keret, COM(2025)0570.] 


Az NRP-alap e felülvizsgált struktúra kulcsfontosságú eleme. A 2028–2034 közötti időszakra vonatkozó javasolt többéves pénzügyi keretről szóló álláspontjában az Európai Parlament hangsúlyozta, hogy a finanszírozás javasolt szintje nem felel meg sem az Unió stratégiai törekvéseinek, sem pedig az Európa előtt álló kihívások nagyságrendjének, a biztonságtól, a védelemtől és a migrációkezeléstől kezdve a gazdasági és technológiai versenyképességig. Hangsúlyozta továbbá, hogy a rugalmassághoz és az egyszerűsítéshez megfelelő forrásoknak és a konkrét eredmények elérésére való képességnek kell társulnia. Ez különösen fontos, mivel a Nemzeti és Regionális Partnerségi Alap egyesíti a kohéziós politikát, a közös mezőgazdasági és halászati politikát, de a belügyi területek szakpolitikáit is, beleértve a migrációt, a menekültügyet, a határigazgatást, a schengeni keretet, a vízumokat és a belső biztonságot. Az alapot vagy a tagállamok által készített, a Bizottság által értékelt és a Tanács által elfogadott nemzeti és regionális partnerségi terveken keresztül, vagy egy olyan uniós eszközön keresztül kell végrehajtani, amelynek ki kell egészítenie a nemzeti és regionális szintű végrehajtást, és támogatnia kell a transznacionális és innovatív projekteket. 

Így szoros kapcsolat áll fenn ezen javaslat és a Nemzeti és Regionális Partnerségi Alap között. Bár ez a javaslat meghatározza a pénzügyi keretösszeget és a szakpolitikai célkitűzéseket, végrehajtása az NRP-alap keretébe tartozik. Amint azt az NRP-alap jelzi, „az ágazatspecifikus rendeletek egyedi feltételeket határozhatnak meg a Nemzeti és Regionális Partnerségi Alap kiegészítésére”, de ezek a feltételek „nem lehetnek ellentétesek” a Nemzeti és Regionális Partnerségi Alappal; kétség esetén az utóbbi „elsőbbséget élvez” ((8) preambulumbekezdés). A nemzeti és regionális partnerségi tervekre vonatkozó javaslat I. melléklete meghatározza az egyes tagállamok számára nemzeti és regionális partnerségi tervük végrehajtásához rendelkezésre álló pénzügyi hozzájárulás kulcsát. A javaslat azt is lehetővé teszi a tagállamok számára, hogy módosítsák tervüket, és kérjék az összegek egy részének a három belügyi eszköz közötti átcsoportosítását.

Mivel nem minden tagállam vesz részt az Unió valamennyi szakpolitikai területén („változó geometria”), a három belügyi eszközt az NRP-alap mellett terjesztették elő, ahelyett, hogy beépítették volna abba. A schengeni társult országoknak az EU-val kötött kétoldalú megállapodásokban elfogadott pénzügyi hozzájárulások révén kell részt venniük. 

E javaslat célja, hogy célzott és rugalmas uniós finanszírozást nyújtson a tagállamoknak a schengeni keret, az európai integrált határigazgatás és a vízumokkal kapcsolatos feladatok hatékony végrehajtásához, alkalmazásához és továbbfejlesztéséhez, hozzájárulva a schengeni térség általános biztonságához és megfelelő működéséhez. Ezért támogatja azokat az intézkedéseket, amelyek célja a határőrizeti kapacitások megerősítése, az interoperabilitás és a digitalizáció javítása, a helyzetismeret javítása, a vízumeljárások megkönnyítése, valamint az alapvető jogokkal kapcsolatos kötelezettségeknek való megfelelés biztosítása valamennyi kapcsolódó tevékenység során. 

A javaslat a határigazgatás és a vízumpolitika pénzügyi támogatására szolgáló eszköz (HAVE)[footnoteRef:5] és a kapcsolódó uniós eszközök keretében létrehozott meglévő struktúrára épül, ugyanakkor figyelembe veszi az új operatív realitásokat és a technológiai fejlődést. Célja, hogy biztosítsa a támogatás folyamatosságát, ugyanakkor megerősítse az Unió azon képességét, hogy reagáljon a schengeni térség működését, az európai integrált határigazgatást és az uniós vízumpolitikát érintő, újonnan felmerülő kihívásokra. A javaslat szorosan kapcsolódik a nagyméretű uniós információs rendszerek és az interoperabilitási architektúra – többek között a határregisztrációs rendszer (EES), az Európai Utasinformációs és Engedélyezési Rendszer (ETIAS), a Vízuminformációs Rendszer (VIS), a Schengeni Információs Rendszer (SIS) és az Eurodac – folyamatos végrehajtásához és fejlesztéséhez, ugyanakkor kiegészíti a migrációs és menekültügyi paktum (az előszűrésről szóló rendelet) vonatkozó részeinek végrehajtását is. [5:  Az Európai Parlament és a Tanács (EU) 2021/1148 rendelete (2021. július 7.) a határigazgatás és a vízumpolitika pénzügyi támogatására szolgáló eszköznek az Integrált Határigazgatási Alap részeként történő létrehozásáról.] 


A javaslat három további eleme a Litvániának a különleges átutazási rendszerhez nyújtott pénzügyi allokáció, az Európai Utasinformációs és Engedélyezési Rendszer (ETIAS) tagállami működtetési költségeihez biztosított forrásokról szóló rendelkezés, valamint az éves szolidaritási vállalásalaphoz való pénzügyi hozzájárulásokra vonatkozó szabályok az (EU) 2024/1351 rendelettel[footnoteRef:6] összhangban. [6:  Az (EU) 2024/1351 rendelet a menekültügy és a migráció kezeléséről, az (EU) 2021/1147 és az (EU) 2021/1060 rendelet módosításáról, valamint a 604/2013/EU rendelet hatályon kívül helyezéséről] 


Ennek fényében az előadó üdvözli, hogy a 2028–2034-es időszakra vonatkozó javasolt többéves pénzügyi keretben nőtt a migrációhoz, a határigazgatáshoz és a belső biztonsághoz nyújtott uniós támogatás, és az e területekre elkülönített teljes összeg háromszor magasabb, mint a jelenlegi többéves pénzügyi keretben.

Az előadó úgy véli, hogy a rendeletnek nagyobb egyértelműséget és iránymutatást kell nyújtania a tagállamok számára az eszköz keretében támogatható fellépések és intézkedések kategóriáiról. Az új architektúra rugalmasságának megőrzése mellett a rendeletnek meg kell határoznia az egyes konkrét célkitűzésekhez kapcsolódó támogatási kategóriák nem kimerítő listáját: a schengeni térség jó működése, a külső határok európai integrált határigazgatása és a közös vízumpolitika uniós támogatása. Ez nagyobb jogi és politikai egyértelműséget biztosítana a tervezett támogatástípusok tekintetében, elkerülve ugyanakkor a támogatható intézkedések túlságosan előíró jellegű vagy zárt listáját, amely aláásná az új architektúra keretében szükséges rugalmasságot. 

Az előadó úgy véli továbbá, hogy az uniós eszköz által biztosított rugalmasságot objektív szükségleteknek és egyértelmű uniós hozzáadott értéknek kell vezérelnie. Az uniós eszköz keretében az uniós támogatás prioritásainak megállapítása során a Bizottságnak figyelembe kell vennie az uniós szintű monitoringmechanizmusok és eszközök – többek között a schengeni értékelések, a Frontex sebezhetőségi értékelése, valamint az illetékes uniós szervek, hivatalok és ügynökségek megbízatásuk keretében végzett releváns elemzései – révén azonosított sürgető szükségleteket és legfontosabb kihívásokat. Ez segítene biztosítani, hogy a rugalmasságot ne átláthatatlan módon gyakorolják, hanem tényeken alapuló rangsorolás és operatív igények vezéreljék.

